[image: image1.jpg]_ ROMANIA
PRIMARIA ORASULUI TURCENI

Turceni, Gorj; str. Muncii, nr.12, cod postal 217520; EN ISO 90001 : 2008
Fax: 0253 335 026;

20 100 121276467
Tel: 0253 335 024; 0253335025; EN ISO 14001 : 2004
E-mail: primaria_t@yahoo.com; 20 104 121276468
www.turceni.ro





TEMA DE PROIECTARE
1. Informații generale privind obiectivul de investiții propus
1.1. Denumirea obiectivului de investiții:
„Renovarea, modernizarea si dotarea imobilului destinat sprijinirii victimelor violentei domestice din Orasul Turceni”
1.2. Ordonator principal de credite/investitor:
U.A.T. Orașul Turceni, județul Gorj.
1.3. Ordonator de credite (secundar/terțiar): Nu este cazul.
1.4. Beneficiarul investiției:
U.A.T. Orașul Turceni, județul Gorj.
1.5. Elaboratorul temei de proiectare:
Compartimentul tehnic din cadrul Primăriei Orașului Turceni, județul Gorj.
2. Date de identificare a obiectivului de investiții
2.1. Informații privind regimul juridic, economic și tehnic al terenului și/sau al construcției existente
Regimul juridic – conform extrasului de carte funciară, imobilul este identificat prin CF nr. 39588 Turceni, nr. cadastral 39588, teren intravilan în suprafață de 1.203 mp, având înscris dreptul de proprietate publică al Orașului Turceni, cota 1/1, fără sarcini înscrise. Pe teren este evidențiată construcția C1, cu destinația „construcții administrative și social culturale”, suprafață construită la sol 127 mp. Inventarul domeniului public atestat prin H.G. nr. 973/2002 evidențiază la poziția 128 „Clădire sediu dispensar”, cu suprafață construită/desfășurată de 131 mp și teren aferent de 1.000 mp. Diferențele de suprafață dintre inventarul istoric și datele cadastrale actuale vor fi verificate și, dacă este necesar, clarificate/actualizate înaintea depunerii documentației de finanțare.
Regimul tehnic – releveul aferent imobilului de la str. Sf. Nicolae nr. 178 indică o suprafață utilă totală de 86,5 mp, compartimentată în opt încăperi: patru birouri, încă un birou de dimensiuni reduse, o sală de ședință și două holuri. Se propune schimbarea/adaptarea funcțiunii prin reabilitare, modernizare și dotare. 
2.2. Particularități ale amplasamentului propus pentru realizarea obiectivului de investiții
a) Descrierea succintă a amplasamentului: Orașul Turceni, str. Sf. Nicolae nr. 178, județul Gorj; nr. cadastral 39588, CF nr. 39588; teren intravilan 1.203 mp; construcție C1 – 127 mp suprafață construită la sol; suprafață utilă relevată 86,5 mp.
b) Relațiile cu zonele învecinate, accesuri existente și/sau căi de acces posibile: Accesul se realizează din str. Sf. Nicolae. Configurația acceselor, circulațiilor pietonale și auto, accesul pentru intervenție și accesibilitatea pentru persoane cu dizabilități vor fi analizate și optimizate prin D.A.L.I.
c) Surse de poluare existente în zonă: Complexul Energetic Oltenia – Sucursala Turceni.
d) Particularități de relief: Orasul Turceni este situat in sudul judetului Gorj, in Piemontul Getic fiind strabatut de culoarul depresionar al Jiului cu dealuri prelungi avand altitudini de 400 – 430 m.
e) Nivelul de echipare tehnico-edilitară și posibilități de asigurare a utilităților: 

Nivelul de echipare tehnico-edilitară a zonei și posibilități de asigurare a utilităților:
Imobilul este în prezent branșat la rețeaua de alimentare cu energie electrică și la rețeaua de gaze naturale. Alimentarea cu apă se realizează dintr-un puț propriu (fântână) existent pe amplasament. În zonă există rețele publice de alimentare cu apă și canalizare, fiind posibilă racordarea imobilului la acestea în cadrul investiției. Pentru noua funcțiune se va analiza și, după caz, se va realiza racordarea la rețeaua publică de apă și canalizare, precum și modernizarea instalațiilor interioare aferente. Existența, capacitatea și condițiile tehnice de racordare la rețelele edilitare vor fi verificate de proiectant și confirmate prin avizele operatorilor de utilități, iar soluțiile vor fi dimensionate în funcție de cerințele funcționale ale obiectivului de investiții.

f) existenţa unor eventuale reţele edilitare în amplasament care ar necesita relocare/protejare, în măsura în care pot fi identificate – Pe amplasamentul lucrarilor nu sunt identificate retele edilitare ce necesita relocare.

g) Posibile obligații de servitute: Extrasul de carte funciară prezentat nu evidențiază sarcini. Eventualele servituți sau condiționări tehnice rezultate din avize vor fi preluate în documentația tehnico-economică.
h) Condiţionări constructive determinate de starea tehnică şi de sistemul constructiv al unor construcţii existente în amplasament, asupra cărora se vor face lucrări de intervenţii, după caz – Se vor intocmi expertize tehnice si studii de specialitate, cu repectarea legislatiei in vigoare acolo unde situatia o impune. 

i) Reglementări urbanistice aplicabile: Se vor respecta documentațiile de urbanism aflate în vigoare la data elaborării D.A.L.I., certificatul de urbanism emis pentru investiție și toate condiționările/indicatorii urbanistici aplicabili amplasamentului.
j) existenţa de monumente istorice/de arhitectură sau situri arheologice pe amplasament sau în zona imediat învecinată; existenţa condiţionărilor specifice în cazul existenţei unor zone protejate – Nu au fost identificate monumente istorice, monumente de arhitectura sau situri arheologice.

2.3. Descrierea succintă a obiectivului de investiții propus, din punct de vedere tehnic și funcțional
Se propun renovarea, modernizarea și dotarea construcției existente, în vederea adaptării acesteia la cerințele funcționale, tehnice și de calitate specifice noii destinații, cu respectarea reglementărilor urbanistice și a legislației aplicabile. Viitorul centru va fi proiectat pentru a permite funcționarea serviciului social de tip „Centru de recuperare pentru victimele violenței domestice”, cod 8790CR-VD-II. Soluția funcțională va fi stabilită de proiectant prin raportare la capacitatea posibilă a clădirii și la standardele aplicabile, urmărind cel puțin: spații de cazare, spații de consiliere și management de caz, spații administrative, grupuri sanitare suficiente și accesibile, spații de preparare/servire a hranei ori oficiu, spații de depozitare/igienizare și spații tehnice, după caz.
Categoriile de lucrări care vor fi analizate și fundamentate prin D.A.L.I. includ, fără a se limita la:
– reparații/înlocuiri la șarpantă și învelitoare, în funcție de concluziile expertizei;
– reparații ale fațadelor, soclului, tencuielilor și finisajelor interioare și exterioare;
– reconfigurări interioare neportante și/sau intervenții structurale, numai în baza expertizei tehnice;
– modernizarea instalațiilor electrice, sanitare, termice, de ventilare/climatizare și, după caz, realizarea instalațiilor specifice securității la incendiu;
– înlocuirea/modernizarea tâmplăriei și îmbunătățirea performanței energetice a anvelopei, conform auditului energetic;
– amenajarea acceselor și circulațiilor, inclusiv rampă/soluții pentru accesibilizarea persoanelor cu dizabilități, grup sanitar adaptat, lățimi de uși și alte elemente impuse de NP 051-2012;
– reparația/amenajarea trotuarelor, aleilor, acceselor și a incintei, în măsura necesară funcționării și siguranței centrului;
– dotarea cu mobilier și echipamente adecvate serviciilor sociale, securității beneficiarilor și desfășurării activităților de consiliere și recuperare;
– măsuri de eficiență energetică și adaptare la schimbările climatice; pentru investițiile finanțate prin apel nu vor fi propuse ca eligibile sisteme de încălzire bazate pe combustibili fosili.
2.4. Cadrul legislativ aplicabil și impunerile rezultate din aplicarea acestuia
– H.G. nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
– Legea nr. 169/2006 privind Codul Amenajarii Teritoriului, Urbanismului si Constructiilor (CATUC);
– Legea nr. 372/2005 privind performanța energetică a clădirilor, republicată, cu modificările și completările ulterioare;
– Legea nr. 217/2003 pentru prevenirea și combaterea violenței domestice, republicată, cu modificările și completările ulterioare;
– Ordinul ministrului muncii și justiției sociale nr. 28/2019 privind standardele minime de calitate pentru serviciile sociale cu cazare pe perioadă determinată organizate ca centre de recuperare pentru victimele violenței domestice, inclusiv cerințele pentru codul 8790CR-VD-II;
– Normativul NP 051-2012 privind adaptarea clădirilor civile și spațiului urban la nevoile individuale ale persoanelor cu handicap, în forma aplicabilă;
– reglementările tehnice privind securitatea la incendiu, igiena și sănătatea, siguranța și accesibilitatea în exploatare, instalațiile pentru construcții și cerințele fundamentale aplicabile;
– Ghidul Solicitantului – Condiții Generale aferent Programului Incluziune și Demnitate Socială 2021–2027 și Ghidul Solicitantului – Condiții Specifice pentru apelul „Centre multifuncționale pentru protejarea și reintegrarea socială a victimelor violenței domestice”, cu toate modificările/clarificările aplicabile;
– cerințele certificatului de urbanism, ale avizelor și acordurilor emise pentru obiectiv.
3. Documentații și studii care se vor elabora
– Documentație de Avizare a Lucrărilor de Intervenții (D.A.L.I.), piese scrise și desenate, conform H.G. nr. 907/2016;
– expertiză tehnică pentru construcția existentă;
– audit energetic și documentele privind performanța energetică necesare;
– studiu topografic vizat de O.C.P.I., după caz;
– studiu geotehnic și/sau alte studii de teren/de specialitate, dacă soluția de intervenție le impune;
– documentații pentru obținerea avizelor și acordurilor solicitate prin certificatul de urbanism;
– deviz general și devize pe obiect, inclusiv fundamentarea rezonabilității costurilor;
– documentatie privind DNSH;
-  documentatie privind imunizarea la schimbarile climatice;

- studiu privind solutiile de energie alternativa.
D.A.L.I. va prezenta minimum două scenarii/opțiuni de intervenție, va justifica scenariul recomandat și va preciza durata estimată de execuție a obiectivului, exprimată în luni.

